Oornag-beurtkrag van 23:00-08:00 | Netwerk24
Oornag-beurtkrag van 23:00-08:00
16 Maart 2019 22:06
Beurtkrag word vir die eerste keer oornag in Suid-Afrika ingestel.
Die nutsmaatskappy Eskom het Saterdagaand laat in ’n verklaring bekend gemaak fase 2-beurtkrag sal van 23:00 Saterdagaand tot om 08:00 Sondagoggend geld.
Fase 4-beurtkrag sal Sondag van 08:00 tot 23:00 geld.
Volgens die verklaring geld beurtkrag oornag sodat genoegsame waterreserwes opgebou kan word.
Eskom sê voorts die sikloon wat Mosambiek getref het, het kragvoorsiening aan Suid-Afrika geraak. Volgens die verklaring sal dié kragvoorsiening ook nie binne die volgende paar dae herstel kan word nie.
Spanne van Eskom werk ook onverpoosd om kragtoevoer by alle kragsentrales te herstel.
In fase 1 word 1 000 MW nasionaal bespaar, in fase 2 is dit 2 000 MW, in fase 3 is dit 3 000 MW en in fase 4 dan 4 000 MW.
In die meeste gebiede word die krag vir twee ure op ’n keer afgesit, maar ’n ekstra halfuur word toegelaat om die kragnetwerke só aan te skakel dat dit nie die stelsel beskadig nie.
Klik hier vir Eskom se beurtkrag-skedules.
Eskom to loadshed throughout the night and all day on Sunday
@CityPowerJhb @eThekwiniM @CityPowerJhb @IOL @CityTshwane @SABCNewsOnline @ewnupdates @TimesLIVE @MangaungCity @CityofCT @News24 pic.twitter.com/FqxaBofAbe
Só raak fase 4-beurtkrag jou